पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना की चेन ताेड़ने के लिए रेड अलर्ट जन अनुशासन व्यवस्था में अब जिला प्रशासन और पुलिस काे आमजन के साथ ही व्यापारियाें का भी सहयाेग मिलने लगाया है।
दरअसल काेराेना महामारी से हाेने वाली माैत के आंकड़े अब लाेगाें काे डराने लगे हैं, यही कारण है कि खुद बचाे और दूसराें काे भी बचाओ की मंशा से अब लाेग बेवजह घराें से बाहर नही निकल रहे हैं, साथ ही शहर के प्रमुख बाजाराें के व्यापारियाें के संगठनाें ने भी अपने प्रतिष्ठान बंद रख कर काेराेना संक्रमण की चेन ताेड़ने की पहल की है।
पिछले तीन दिन में पुलिस ने बेवजह सड़क पर निकले करीब साढ़े छह साै लाेगाें काे पकड़ कर उन्हें सामुदायिक क्वारेंटाइन सेंटर भिजवाया है। जहां इन लाेगाें की काेविड जांच कराई गई और निगेटिव रिपाेर्ट वालाें काे दूसरे दिन चेतावनी देकर घर भेजा रहा है। पिछले चाैबीस घंटे के भीतर जयपुर राेड राजस्व प्रशिक्षण संस्थान में भर्ती कराए गए लाेगाें में से 16 लाेगाें की रिपाेर्ट पाॅजीटिव आई है। इन लाेगाें काे हाेम आइसाेलेट किया गया है।
बुधवार काे पुलिस ने जिले में दाे साै से ज्यादा लाेगाें काे नजदीकी क्वारेंटाइन सेंटर भेजा है। इनमें से काेविड जांच नेगेटिव आने पर लाेगाें काे घर भेजा जा रहा है, जबकि पाॅजिटिव पाए गए लाेगाें के परिजनाें काे बुलाकर उन्हें हाेम आइसाेलेट कराया जा रहा है। एसपी जगदीश चंद्र शर्मा के अनुसार क्वारेंटाइन सेंटर भेजे गए लाेगाें काे भी जयपुर रोड स्थित राजस्व प्रशिक्षण संस्थान में रखा गया है। इन सभी को आरटीपीसीआर रिपोर्ट आने के बाद छोड़ा जाएगा। क्वारेंटाइन सेंटर में रखे गए लोगों को खाने, पीने, सोने, दवा और जांच आदि का पूरा ध्यान रखा जा रहा है। उन्हें सोशल डिस्टेंसिंग के साथ भर्ती किया गया है।
87 हजार रुपए वसूला जुर्माना
जिला पुलिस ने रेड अलर्ट के दाैरान बुधवार काे बेवजह सड़क पर निकले 104 लाेगाें काे पकड़ कर क्वारेंटाइन सेंटर में भर्ती कराया, जबकि साेशल डिस्टेंसिंग, मास्क और अन्य काेराेना गाइडलाइन का उल्लंघन करने वाले 670 लाेगाें पर कार्रवाई कर उनसे 87 हजार रुपए जुर्माना राशि वसूली। एसपी जगदीश चंद्र शर्मा और एडिशनल एसपी सीताराम प्रजापत के निर्देशन में पुलिस दल गाइडलाइन की पालना के लिए मुस्तैदी से काम कर रहे हैं।
गली-माेहल्लाें में पुलिस की निगरानी जरूरी : शहर के घनी आबादी वाले इलाके जाेंसगंज, बिहारी गंज, भजन गंज, धाेलाभाटा, राबड़िया माैहल्ला गुर्जर धरती, झलकारी नगर, अलवर गेट लाेहार बस्ती, जादूगर, पालबिसला और ताेपदड़ा इलाकाें में राेक-टाेक नहीं हाेने पर अभी भी लाेग बेवजह घराें से निकल रहे हैं। मौके पर पता चला कि इन इलाकाें में दुकानदार भी नियमाें का पालन नहीं कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn